คำสั่งนายกรัฐมนตรีคำสั่งนายกรัฐมนตรีที่ ๔/๒๕๕๔เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง โดยที่คณะรัฐมนตรีได้มีมติเมื่อวันที่ ๓ พฤษภาคม ๒๕๕๔เห็นชอบตามมติคณะกรรมการนโยบายพลังงานแห่งชาติ ครั้งที่ ๓/๒๕๕๔ (ครั้งที่ ๑๓๖)เมื่อวันที่ ๒๗ เมษายน ๒๕๕๔เกี่ยวกับการกำหนดนโยบายการชดเชยราคาก๊าซปิโตรเลียมเหลว (LPG) โดยให้ทยอยปรับราคาขายปลีกก๊าซปิโตรเลียมเหลว (LPG)ในภาคอุตสาหกรรมให้สะท้อนต้นทุนโรงกลั่นนํ้ามันและการเพิ่มขีดความสามารถในการนำเข้าและการจ่ายก๊าซปิโตรเลียมเหลว (LPG) โดยกำหนดให้ผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ ที่จำหน่ายก๊าซปิโตรเลียมเหลว(LPG) รายอื่นมีสิทธิได้รับเงินชดเชยจากการนำเข้าและการขนส่งก๊าซปิโตรเลียมเหลว(LPG) ได้ สมควรแก้ไขเพิ่มเติมคำสั่งนายกรัฐมนตรี ที่ ๔/๒๕๔๗เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่๒๓ ธันวาคม พ.ศ. ๒๕๔๗ เพื่อรองรับนโยบายและหลักการดังกล่าวอาศัยอำนาจตามความในมาตรา ๓ (๑) และ (๓)แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายนายกรัฐมนตรีจึงออกคำสั่งไว้ ดังต่อไปนี้ข้อ ๑ให้ยกเลิกความในบทนิยามคำว่า คลังก๊าซ ในข้อ ๒ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ และให้ใช้ความต่อไปนี้แทนคลังก๊าซ หมายความว่า สถานที่พร้อมด้วยถังเก็บก๊าซ อุปกรณ์ และสิ่งอำนวยความสะดวกสำหรับใช้เก็บก๊าซเพื่อการขายส่งโดยมีถังเก็บก๊าซที่มีขนาดความจุรวมกันทุกถังตั้งแต่สองพันลูกบาศก์เมตรขึ้นไปข้อ ๒ให้เพิ่มบทนิยามคำว่า โรงงานอุตสาหกรรม ระหว่างคำว่า สถานีบริการ และคำว่าราคาน้ำมันเชื้อเพลิงที่ทำในราชอาณาจักร ในข้อ ๒ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗โรงงานอุตสาหกรรม หมายความว่าสถานประกอบการที่มีการเก็บรักษาก๊าซเพื่อใช้เป็นเชื้อเพลิงหรือวัตถุดิบสำหรับกระบวนการผลิตโดยมีการเก็บรักษาและใช้ก๊าซจากถังเก็บและจ่ายก๊าซตามประกาศกระทรวงพลังงานที่ออกตามกฎหมายว่าด้วยวัตถุอันตรายหรือกฎกระทรวงที่ออกตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงโรงอุตสาหกรรมเคมีปิโตรเลียมข้อ ๓ให้ยกเลิกความในบทนิยามคำว่า ผู้บรรจุก๊าซ ในข้อ ๒ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ และให้ใช้ความต่อไปนี้แทนผู้บรรจุก๊าซ หมายความว่าผู้ซึ่งได้รับอนุญาตเป็นผู้บรรจุก๊าซในถังก๊าซหุงต้มตามกฎหมายว่าด้วยโรงงานหรือกฎหมายว่าด้วยการควบคุมน้ำมันเชื้อเพลิงข้อ ๔ ให้ยกเลิกความใน(๔) ของข้อ ๔ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ และให้ใช้ความต่อไปนี้แทน(๔) กำหนดอัตราเงินส่งเข้ากองทุนหรืออัตราเงินชดเชยสำหรับน้ำมันเชื้อเพลิงที่ทำในราชอาณาจักรน้ำมันเชื้อเพลิงที่นำเข้าเพื่อใช้ในราชอาณาจักร น้ำมันเชื้อเพลิงที่ส่งออกน้ำมันเชื้อเพลิงที่จำหน่ายให้แก่เรือเพื่อใช้เดินทางออกนอกราชอาณาจักรก๊าซที่จำหน่ายเพื่อใช้ในราชอาณาจักร และก๊าซที่ซื้อหรือได้มาจากผู้รับสัมปทานตามกฎหมายว่าด้วยปิโตรเลียมซึ่งผลิตได้จากการแยกก๊าซธรรมชาติในราชอาณาจักรข้อ ๕ให้เพิ่มความต่อไปนี้เป็นข้อ ๙/๑ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ข้อ ๙/๑ให้ผู้ค้าน้ำมันตามมาตรา ๗ แห่งพระราชบัญญัติการค้าน้ำมันเชื้อเพลิง พ.ศ.๒๕๔๓ ที่จำหน่ายก๊าซมีหน้าที่ส่งเงินเข้ากองทุนตามปริมาณก๊าซที่จำหน่ายในอัตราที่คณะกรรมการประกาศกำหนดการส่งเงินเข้ากองทุนตามวรรคหนึ่ง ให้ส่งแก่สถาบันตามหลักเกณฑ์และวิธีการที่ผู้อำนวยการประกาศกำหนดข้อ ๖ให้ยกเลิกความในข้อ ๑๐ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ และให้ใช้ความต่อไปนี้แทนข้อ ๑๐ในกรณีที่คณะกรรมการกำหนดให้มีการจ่ายเงินชดเชยจากกองทุนสำหรับน้ำมันเชื้อเพลิงที่ทำในราชอาณาจักรให้ผู้อำนวยการทำหน้าที่สั่งจ่ายเงินจากกองทุนชดเชยให้แก่ผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรในอัตราที่คณะกรรมการประกาศกำหนดการขอรับเงินชดเชยตามวรรคหนึ่งให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่กรมสรรพสามิตพร้อมกับการชำระภาษีสำหรับน้ำมันเชื้อเพลิง(ถ้ามี) และให้นำข้อ ๘ วรรคสอง มาใช้บังคับโดยอนุโลมข้อ ๗ ให้ยกเลิกวรรคสี่และวรรคห้าของข้อ๑๗ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ข้อ ๘ให้ยกเลิกความในข้อ ๒๐ ข้อ ๒๑ และข้อ ๒๒ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ และให้ใช้ความต่อไปนี้แทนข้อ ๒๐ห้ามมิให้ผู้ใดนอกจากผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ขายหรือจำหน่ายก๊าซให้แก่สถานีบริการและโรงงานอุตสาหกรรมยกเว้นก๊าซที่บรรจุในถังก๊าซหุงต้มแล้วข้อ ๒๑ผู้บรรจุก๊าซต้องปฏิบัติ ดังต่อไปนี้(๑) ไม่ซื้อหรือรับก๊าซ หรือรับฝาก หรือกระทำด้วยวิธีการใด ๆให้มีก๊าซอยู่ในครอบครองยกเว้นก๊าซที่ได้มาจากการเป็นผู้ดำเนินการบรรจุก๊าซแทนผู้ค้าน้ำมันตามข้อ ๑๗ วรรคสองหรือก๊าซที่บรรจุในถังก๊าซหุงต้มแล้ว(๒)ไม่นำก๊าซที่ได้มาจากการเป็นผู้ดำเนินการบรรจุก๊าซแทนผู้ค้าน้ำมันตามข้อ ๑๗วรรคสอง ไปขายหรือจำหน่าย หรือใช้ในการอื่นก่อนนำไปบรรจุใส่ถังก๊าซหุงต้ม(๓) แจ้งข้อมูลเกี่ยวกับปริมาณก๊าซที่ซื้อหรือได้มา ที่ใช้ไปที่จำหน่าย และคงเหลือในแต่ละเดือนต่อกรมธุรกิจพลังงาน ทั้งนี้ การแจ้งข้อมูลให้เป็นไปตามแบบรายการ และระยะเวลาที่อธิบดีกรมธุรกิจพลังงานประกาศกำหนดข้อ ๒๒เจ้าของสถานีบริการต้องปฏิบัติ ดังต่อไปนี้(๑) ไม่ซื้อหรือรับก๊าซจากผู้ใดนอกจากผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ยกเว้นก๊าซที่บรรจุในถังก๊าซหุงต้มแล้ว(๒)ไม่ขายหรือจำหน่ายก๊าซเป็นเชื้อเพลิงสำหรับยานพาหนะในวันและเวลาที่ทางราชการกำหนดห้ามสำหรับขายหรือจำหน่ายน้ำมันเชื้อเพลิงสำหรับยานพาหนะ(๓) ไม่บรรจุก๊าซลงในถังก๊าซหุงต้มเพื่อขายหรือจำหน่ายให้ผู้อื่น(๔) ไม่ขายหรือจำหน่ายก๊าซให้โรงงานอุตสาหกรรมเพื่อใช้เป็นเชื้อเพลิง(๕) แจ้งข้อมูลเกี่ยวกับปริมาณก๊าซที่ซื้อหรือได้มา ที่ใช้ไปที่จำหน่าย และคงเหลือในแต่ละเดือนต่อกรมธุรกิจพลังงาน ทั้งนี้ การแจ้งข้อมูลให้เป็นไปตามแบบรายการ และระยะเวลาที่อธิบดีกรมธุรกิจพลังงานประกาศกำหนดข้อ ๙ให้เพิ่มความต่อไปนี้เป็นข้อ ๒๒/๑ และข้อ ๒๒/๒ ของคำสั่งนายกรัฐมนตรี ที่๔/๒๕๔๗ เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงลงวันที่ ๒๓ ธันวาคม พ.ศ. ๒๕๔๗ข้อ ๒๒/๑เจ้าของโรงงานอุตสาหกรรมต้องปฏิบัติ ดังต่อไปนี้(๑) ไม่ซื้อหรือรับก๊าซจากผู้ใดนอกจากผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ยกเว้นก๊าซที่บรรจุในถังก๊าซหุงต้มแล้ว(๒) แจ้งข้อมูลเกี่ยวกับปริมาณก๊าซที่ซื้อหรือได้มา ที่ใช้ไปที่จำหน่าย และคงเหลือในแต่ละเดือนต่อกรมธุรกิจพลังงาน ทั้งนี้ การแจ้งข้อมูลให้เป็นไปตามแบบรายการ และระยะเวลาที่อธิบดีกรมธุรกิจพลังงานประกาศกำหนดข้อ ๒๒/๒ผู้ค้าน้ำมันตามมาตรา ๗ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ที่จำหน่ายก๊าซ ต้องแจ้งข้อมูลเกี่ยวกับปริมาณก๊าซที่ซื้อหรือได้มา ที่ใช้ไปที่จำหน่ายและคงเหลือในแต่ละเดือนต่อกรมธุรกิจพลังงาน ทั้งนี้ การแจ้งข้อมูลให้เป็นไปตามแบบรายการและระยะเวลาที่อธิบดีกรมธุรกิจพลังงานประกาศกำหนดข้อ ๑๐ให้ยกเลิกความในข้อ ๒๖ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ และให้ใช้ความต่อไปนี้แทนข้อ ๒๖ในกรณีที่ผู้มีหน้าที่ส่งเงินเข้ากองทุนไม่ส่งเงินเข้ากองทุนหรือส่งเงินเข้ากองทุนไม่ครบตามจำนวนที่ต้องส่งหรือไม่ส่งเงินคืนกองทุนภายในเวลาที่กำหนด ให้ดำเนินการดังต่อไปนี้(๑) ในกรณีที่ผู้นั้นเห็นเองว่าตนมีกรณีดังกล่าวให้ผู้นั้นส่งเงินตามจำนวนที่ต้องส่ง หรือตามจำนวนที่ขาดหรือตามจำนวนที่ต้องคืนเข้ากองทุนพร้อมทั้งเงินเพิ่มในอัตราร้อยละสามต่อเดือนของจำนวนเงินดังกล่าวนับแต่วันที่ครบกำหนดส่งเงินเข้ากองทุนจนกว่าจะครบแก่กรมสรรพสามิตสำหรับผู้ผลิตน้ำมันเชื้อเพลิง ณโรงกลั่นและจำหน่ายเพื่อใช้ในราชอาณาจักรและผู้ส่งออกน้ำมันเชื้อเพลิงหรือแก่กรมศุลกากรสำหรับผู้นำเข้าน้ำมันเชื้อเพลิงและผู้ซึ่งขายหรือจำหน่ายน้ำมันเชื้อเพลิงให้แก่เรือเพื่อใช้เดินทางออกนอกราชอาณาจักรหรือแก่สถาบันสำหรับผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ ที่จำหน่ายก๊าซ แล้วแต่กรณี(๒) ในกรณีที่กรมสรรพสามิตสำหรับผู้ผลิตน้ำมันเชื้อเพลิง ณโรงกลั่นและจำหน่ายเพื่อใช้ในราชอาณาจักรและผู้ส่งออกน้ำมันเชื้อเพลิงหรือกรมศุลกากรสำหรับผู้นำเข้าน้ำมันเชื้อเพลิงและผู้ซึ่งขายหรือจำหน่ายน้ำมันเชื้อเพลิงให้แก่เรือเพื่อใช้เดินทางออกนอกราชอาณาจักรหรือกรมธุรกิจพลังงานหรือสถาบันสำหรับผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ ที่จำหน่ายก๊าซเป็นผู้ตรวจพบว่ามีกรณีดังกล่าว ให้กรมสรรพสามิต กรมศุลกากรหรือกรมธุรกิจพลังงานหรือสถาบัน แล้วแต่กรณีแจ้งเป็นหนังสือให้ผู้มีหน้าที่ส่งเงินเข้ากองทุนส่งเงินตามจำนวนที่ต้องส่งหรือตามจำนวนที่ขาด หรือตามจำนวนที่ต้องคืนเข้ากองทุนพร้อมทั้งเงินเพิ่มในอัตราร้อยละหกต่อเดือนของจำนวนเงินดังกล่าวนับแต่วันที่ครบกำหนดส่งเงินเข้ากองทุนจนกว่าจะครบแก่กรมสรรพสามิต กรมศุลกากรหรือสถาบัน แล้วแต่กรณี ภายในระยะเวลาที่กำหนดหากพ้นกำหนดระยะเวลาตาม (๒) แล้วผู้มีหน้าที่ส่งเงินเข้ากองทุนไม่ได้ส่งเงินพร้อมทั้งเงินเพิ่มหรือส่งไม่ครบตามจำนวนที่ต้องส่งให้กรมสรรพสามิต กรมศุลกากร หรือกรมธุรกิจพลังงาน แล้วแต่กรณีดำเนินการให้มีการดำเนินคดีตามกฎหมายว่าด้วยการแก้ไขและป้องกันภาวะการขาดแคลนน้ำมันเชื้อเพลิงโดยเร็วให้ถือว่าเงินเพิ่มตาม (๑) และ (๒) เป็นเงินที่ต้องส่งเข้ากองทุนด้วยและในการคำนวณระยะเวลาเพื่อการคำนวณเงินเพิ่มตาม (๑) และ (๒) นั้นหากมีเศษของเดือนให้นับเป็นหนึ่งเดือนข้อ ๑๑ให้เพิ่มความต่อไปนี้เป็นข้อ ๒๗/๑ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ข้อ ๒๗/๑เพื่อประโยชน์ในการดำเนินการตรวจสอบความถูกต้องของการปฏิบัติตามคำสั่งนี้ให้อธิบดีกรมธุรกิจพลังงานออกประกาศแต่งตั้งข้าราชการในสำนักงานปลัดกระทรวงพลังงานกรมธุรกิจพลังงาน กรมโรงงานอุตสาหกรรม กรมศุลกากร กรมสอบสวนคดีพิเศษหรือสำนักงานตำรวจแห่งชาติ เป็นพนักงานเจ้าหน้าที่รวมทั้งกำหนดการออกบัตรประจำตัวและการดำเนินการอื่น ๆที่จำเป็นสำหรับการตรวจสอบในท้องที่กรุงเทพมหานครและต่างจังหวัดและให้ผู้ว่าราชการจังหวัดออกประกาศแต่งตั้งข้าราชการในสำนักงานพลังงานจังหวัด สำนักงานพาณิชย์จังหวัดสำนักงานอุตสาหกรรมจังหวัด หรือตำรวจภูธรจังหวัด เป็นพนักงานเจ้าหน้าที่รวมทั้งกำหนดการออกบัตรประจำตัวและการดำเนินการอื่น ๆ ที่จำเป็นสำหรับการตรวจสอบในท้องที่จังหวัดต่างๆ แต่ละจังหวัดให้พนักงานเจ้าหน้าที่ตามวรรคหนึ่งมีอำนาจหน้าที่ ดังต่อไปนี้(๑) เข้าไปในสำนักงาน โรงกลั่น สถานที่เก็บ สถานที่ใช้ สถานที่บรรจุสถานีบริการ และสถานที่จำหน่ายก๊าซของผู้ค้าน้ำมัน ผู้บรรจุก๊าซเจ้าของสถานีบริการ เจ้าของโรงงานอุตสาหกรรมหรือผู้จำหน่ายก๊าซที่บรรจุในถังก๊าซหุงต้มแล้ว เพื่อตรวจสอบการปฏิบัติตามคำสั่งนี้(๒) สั่งให้ผู้ค้าน้ำมัน ผู้บรรจุก๊าซ เจ้าของสถานีบริการเจ้าของโรงงานอุตสาหกรรม หรือผู้จำหน่ายก๊าซที่บรรจุในถังก๊าซหุงต้มแล้วแสดงบัญชีปริมาณก๊าซที่ซื้อหรือได้มา ที่ใช้ ที่จำหน่ายและคงเหลือรวมทั้งเอกสารและหลักฐาน(๓) เรียกบุคคลที่เกี่ยวข้องมาให้ถ้อยคำ หรือให้ส่งบัญชี เอกสารและหลักฐานใด ๆ มาให้ ณ ที่ทำการของพนักงานเจ้าหน้าที่ผู้ค้าน้ำมัน ผู้บรรจุก๊าซ เจ้าของสถานีบริการเจ้าของโรงงานอุตสาหกรรม หรือผู้จำหน่ายก๊าซที่บรรจุในถังก๊าซหุงต้มแล้วต้องให้ความร่วมมือและอำนวยความสะดวกแก่พนักงานเจ้าหน้าที่ในการดำเนินการตามวรรคสองตามสมควรข้อ ๑๒[๑]คำสั่งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปสั่ง ณวันที่ ๑ กรกฎาคม พ.ศ. ๒๕๕๔อภิสิทธิ์ เวชชาชีวะนายกรัฐมนตรีปริยานุช/ผู้จัดทำ๒ สิงหาคม ๒๕๕๔ณัฐวดีดำรง/ตรวจ๒ สิงหาคม ๒๕๕๔ปณตภร/ปรับปรุง๒ มิถุนายน ๒๕๕๗[๑] ราชกิจจานุเบกษาเล่ม ๑๒๘/ตอนพิเศษ ๗๖ ง/หน้า ๓๔/๘ กรกฎาคม ๒๕๕๔